Diari Oficial de la Generalitat Valenciana


Sumari del DOGV 6284, del 08-06-2010 (2010/6404)

RESOLUCIÓ de 2 de juliol de 2009, de la Direcció Territorial de Castelló de la Conselleria de Medi Ambient, Agua, Urbanisme i Habitatge, per la qual s'atorga a l'empresa Energías Renovables Mediterráneas, SA, l'autorització ambiental integrada per a la instal·lació d'un parc eòlic denominat la Mola de la Todolella als termes municipals d'Olocau del Rey i Todolella.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6284

Data del DOGV
:   08-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6404


Data del document
:   02-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 2 de juliol de 2009, de la Direcció Territorial de Castelló de la Conselleria de Medi Ambient, Agua, Urbanisme i Habitatge, per la qual s'atorga a l'empresa Energías Renovables Mediterráneas, SA, l'autorització ambiental integrada per a la instal·lació d'un parc eòlic denominat la Mola de la Todolella als termes municipals d'Olocau del Rey i Todolella. [2010/6404]  
Vistos els documents que consten en l'expedient 10/08/AAI/CS, instruït a instàncies de l'empresa Energías Renovables Mediterráneas, SA, a fi d'obtenir l'autorització ambiental integrada per a la instal·lació d'un parc eòlic denominat la Mola de la Todolella, s'emet aquesta resolució de conformitat amb els següents  
Antecedents de fet  
Primer. Amb data 28 d'agost de 2008, José Manuel Uncio Lacasa, en nom i representació de la mercantil Energías Renovables Mediterráneas, SA (Renomar), amb CIF W46140727 i domicili a València, carrer del Doctor Romagosa, núm. 1, 4t-W, va presentar als Serveis Territorials de la Conselleria de Medi Ambient, Aigua, Urbanisme i Habitatge una sol·licitud d'autorització ambiental integrada per a un parc eòlic denominat la Mola de la Todolella a Olocau del Rey i Todolella, segons es detalla en l'annex II de la Llei 2/2006, de 5 de maig, de prevenció de la contaminació i qualitat ambiental (d'ara endavant LPCQA).  
Posteriorment, el sol·licitant va fer arribar a aquesta Direcció Territorial una còpia de les sol·licituds del certificat de compatibilitat urbanística, presentades als ajuntaments de Todolella i Olocau del Rey.  
Segon. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten un informe sobre la suficiència de la documentació que acompanya la sol·licitud en el termini de 20 dies. Els informes corresponents es detallen en el punt III d'aquesta proposta, d'acord amb el que estableixen l'article 27 de la LPCQA i l'article 26 del Decret 127/2006, de 15 de setembre, del Consell de la Generalitat valenciana, que desplega aquesta llei.  
Tercer. Amb data 29 de desembre de 2008 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana núm. 5922.   
Durant el període d'informació pública no es van presentar al·legacions al projecte als ajuntaments de Todolella i Olocau del Rey, i així consta en l'expedient els certificats de la informació pública. Es va presentar en aquest Servei Territorial una al·legació de Retevisión I, SA, en els termes següents:  
«Una vegada analitzat el projecte, en especial la ubicació en coordenades UTM dels aerogeneradors, s'ha fet un informe preliminar d'afectació sobre els serveis de televisió per la construcció del parc eòlic de la referència, a fi d'analitzar la incidència de la seua construcció sobre la xarxa d'infraestructures de telecomunicacions titularitat d'aquesta part.  
Que, tal com es pot veure en l'apartat 3 de l'informe esmentat, es conclou que la construcció del parc ha de determinar la concurrència d'un nivell reduït d'afectació en relació amb els serveis de difusió del senyal de televisió entre els habitants de la zona, i, en tot cas, es proposa que s'efectuen les comprovacions oportunes una vegada instal·lat el parc eòlic en qüestió.  
Que, en conseqüència, aquesta part vol manifestar el seu condicionat a la construcció del parc en les condicions projectades, fins que no s'obtinga un compromís de l'empresa promotora o s'establisca, si escau, en la mateixa resolució administrativa un condicionat que tinga com a objecte establir l'obligatòria i necessària adopció de les mesures indicades en l'apartat 3.5.1, consistents en la realització a càrrec seu dels mesuraments que tinga com a objecte determinar l'existència de les pertorbacions detectades en l'informe preliminar, i adoptar en aquest cas la solució que permeta revertir la situació sobrevinguda amb la construcció del parc, garantint així el manteniment del servei de difusió del senyal de televisió a les zones afectades.  
En tot cas, pels motius indicats anteriorment, i sense perjudici de la sol·licitud que s'establisquen a priori les obligacions que corresponguen a l'empresa promotora, aquesta part no s'oposa que l'adopció de les solucions en qüestió s'executen una vegada construït el parc, tal com s'ha indicat.  
Per tot això,  
Sol·licita que, havent presentat aquest escrit juntament amb l'informe que s'aporta com a document número 1, s'admeta, i es tinga per establit el corresponent condicionat a la construcció del parc eòlic de la referència.  
Altressí dic primer:  
Que, en el cas que es produïsca qualsevol variació en les coordenades UTM esmentades les notifique a aquesta part, a fi de verificar el manteniment de la situació de no afectació.»  
Quart. Es trasllada a l'interessat l'al·legació presentada, perquè, d'acord amb el que estableix el paràgraf 5 de l'article 27 del Decret 127/2006, de 15 de setembre, del Consell de la Generalitat valenciana, que desplega la LPCQA, manifeste el que considere oportú.  
Així mateix, es trasllada l'escrit de Retevisión I, SA, als ajuntaments de Todolella i Olocau del Rey perquè es manifesten sobre aquesta qüestió.  
Cinqué. El 24 de febrer de 2009 va tenir entrada en el Registre de la Direcció Territorial de la Conselleria de Medi Ambient, Aigua, Urbanisme i Habitatge de Castelló un escrit del sol·licitant de l'autorització ambiental integrada en contestació a l'al·legació, mitjançant el qual sol·licita la desestimació de l'al·legació, i manifesta que el parc eòlic de la Mola de la Todolella porta en funcionament des d'agost de 2006, ja que ara s'està tramitant la conversió de la llicència d'activitat del parc a autorització ambiental integrada, d'acord amb la disposició transitòria primera de la Llei 2/2006, de 5 de maig, de prevenció de la contaminació i qualitat ambiental, sense que s'haja tingut coneixement del problema que al·lega Retevisión I, SA, en tot aquest temps.  
Sisé. En data 30 de març de 2009 es va traslladar a la mercantil Retevisión I, SA, l'escrit de contestació emés pel sol·licitant de l'autorització ambiental integrada. Per part d'aquest servei es prossegueix la tramitació de l'expedient, ja que no es tracta d'un problema de procediment, sinó de la possibilitat que puguen produir-se interferències en el senyal de televisió no comprovades fins al moment, ni objecte d'al·legació per part de cap particular que se'n puga haver vist afectat.  
Seté. Una vegada transcorregut el termini d'informació pública, es va sol·licitar a les diferents administracions públiques i òrgans de la Generalitat consultats anteriorment l'informe previst en els articles 29 a 34 de la LPCQA i en els articles 28 a 34 del decret perquè es pronuncien sobre l'adequació del projecte a tots aquells aspectes que siguen de la seua competència.  
Vuité. En data 15 de maig de 2009 va tenir entrada en el Registre de la Direcció Territorial de la Conselleria de Medi Ambient, Aigua, Urbanisme i Habitatge de Castelló el certificat de compatibilitat urbanística de l'activitat emés per l'Ajuntament de Todolella, de data 11 de febrer de 2009, d'acord amb el que estableixen l'article 26 de la LPCCA i l'article 25 del Decret 127/2006, de 15 de setembre, del Consell de la Generalitat valenciana, que desplega la llei esmentada. Per la seua banda, en data 18 de juny de 2009 es va rebre el certificat de compatibilitat urbanística emés per l'Ajuntament d'Olocau del Rey en data 4 de febrer de 2009. Ambdós certificats s'emeten en sentit favorable.  
Nové. Amb data 26 de juny de 2009, notificat el mateix dia, es va fer el tràmit d'audiència a l'interessat, el qual va aportar un escrit d'al·legacions en data 30 de juny de 2009.  
Deu. Amb data 1 de juliol de 2009 la Comissió Territorial de Castelló d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 10/08/AAI/CS de sol·licitud d'autorització ambiental integrada, promoguda per Energías Renovables Mediterráneas, SA.  
Fonaments de dret  
Primer. L'objecte d'aquest informe és concedir la resolució d'autorització ambiental integrada a la mercantil Energías Renovables Mediterráneas, SA, per a la instal·lació d'un parc eòlic denominat la Mola de la Todolella, d'acord amb el que estableixen l'article 37 de la LPCQA i l'article 36 del decret que la desplega.  
Es pretenen instal·lar 27 aerogeneradors de 80 m d'alçària de boixa i un diàmetre de rotor de 77 m, els quals es distribueixen en tres alineacions orientades NE-SW i N-S al llarg de la carena muntanyenca que engloba el Pico del Arco, el Portell de la Rabosa, la Mola de la Todolella i la Mola del Camaró. Aquest parc eòlic té una potència unitària d'1,5 MW i una potència total de 40,50 MW. Es projecta l'execució de vials interiors, alguns dels quals coincideixen amb el traçat de camins ja existents. L'energia produïda pels aerogeneradors s'evacua fins a la subestació transformadora de la Mola de la Todolella, a través de línies subterrànies de 20 kV. Després d'elevar la tensió a 132 kV, l'energia s'evacua cap a la subestació col·lectora de Morella.  
El parc eòlic la Mola de la Todolella està integrat a la zona eòlica número 2 del Pla eòlic de la Comunitat Valenciana, el qual té caràcter de pla d'acció territorial sectorial, aprovat per Acord de 26 de juliol de 2001 del Govern valencià.  
Els dies 18 d'abril i 3 de juliol de 2007 els ajuntaments de Todolella i Olocau del Rey van concedir la llicència d'activitat, i els dies 7 de maig i 29 de novembre de 2007 es va concedir al parc eòlic la Mola de la Todolella la llicència d'obertura i funcionament per part dels ajuntaments de Todolella i Olocau del Rey, respectivament.  
Així mateix, el parc disposa d'autorització administrativa per a la instal·lació, concedida per Resolució de 13 d'abril de 2005 de la Direcció General d'Energia de la Conselleria d'Infraestructures i Transport.  
Segon. Consten en l'expedient els informes següents:   
A) L'informe de compatibilitat urbanística de l'Ajuntament de Todolella, de data 11 de febrer de 2009, segons el que estableix l'article 25 de la LPCQA, respecte de l'activitat d'instal·lació d'un parc eòlic denominat la Mola de la Todolella, que s'ubicarà a Todolella i Olocau del Rey, que és compatible amb la normativa i el planejament urbanístic municipal.  
Per la seua banda, l'informe de compatibilitat urbanística de l'Ajuntament d'Olocau del Rey, rebut en data 18 de juny de 2009, encara que de data 4 de febrer de 2009, és favorable a la concessió de la compatibilitat urbanística a l'activitat del parc eòlic denominat la Mola de la Todolella.  
B) En compliment del que estableixen els articles 27 de la LPCQA i 26 del decret que la desplega, consten en l'expedient els informes de suficiència següents:   
1) Des de la Unitat d'Impacte de la Direcció Territorial de la Conselleria de Medi Ambient, Aigua, Urbanisme i Habitatge, a Castelló, en data 25 de setembre de 2008 es va emetre un informe en el qual es considera que la documentació presentada resulta insuficient per a comprovar l'adequació del projecte als condicionants de la declaració d'impacte ambiental.  
Una vegada esmenat el requeriment de documentació per part del titular, en data 28 d'octubre de 2008 es va emetre un informe de suficiència.  
2) Amb data 24 d'octubre de 2008 es va rebre un informe del Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge en el qual es considera que la documentació aportada és suficient per a emetre la valoració del projecte, i s'hi incorporen una sèrie de condicionants.  
3) En data 7 d'octubre de 2008 el Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge va emetre un informe en el qual es considera que la documentació aportada és insuficient per a fer la valoració del projecte.  
Una vegada rebuda la documentació requerida, aportada pels titulars, en matèria de la seua competència, se'ls va remetre, en data 19 de desembre de 2008, un informe favorable condicionat.  
C) Informes preceptius   
Una vegada transcorregut el termini d'informació pública, es va sol·licitar un nou informe a les diverses administracions públiques i òrgans de la Generalitat consultats anteriorment, perquè es pronuncien sobre l'adequació del projecte a tots aquells aspectes que siguen de la seua competència.  
1) En data 17 d'abril de 2009 l'Ajuntament de Todolella va emetre l'informe favorable amb el condicionant següent:  
«La societat Retevisión I, SA al·lega que la construcció del parc eòlic la Mola de la Todolella únicament podria provocar una atenuació del senyal de recepció del reemissor Tronchón que rep el senyal procedent del mont Caro, i no considera necessària la paralització del projecte, sempre que es realitze una campanya de mesures, després de la construcció del parc eòlic, per a comprovar la possible afectació i les solucions possibles, a càrrec de l'empresa promotora, garantint així el manteniment del servei de difusió del senyal de televisió a les zones afectades. Condicionant que considerem apropiat.»  
2) No consta en l'expedient cap informe de l'Ajuntament d'Olocau del Rey, ja que després de sol·licitar-lo en data 20 de febrer de 2009, justificada la recepció en data 14 d'abril de 2009, i la posterior reiteració de la sol·licitud en data 25 de maig de 2009, justificada la recepció en data 28 de maig de 2009, no s'ha rebut l'informe de l'ajuntament esmentat.  
No obstant això, com ja s'ha dit, l'Ajuntament d'Olocau del Rey va concedir a la mercantil Renomar, SA, la llicència d'activitat en data 3 de juliol de 2007, i es donen per reproduïts, en aquest moment, els condicionants que s'hi establien.  
3) Amb data 3 d'octubre de 2008 el Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge va emetre l'informe favorable condicionat següent:  
«Respecte a l'actuació sol·licitada, des del punt de vista de la gestió de residus, la principal afecció ambiental que es pot produir és la deposició o abocament incontrolat d'excedents de terra, formigó i paviments.  
A aquest efecte, s'ha de tenir en compte que l'excés de terra ha de ser valoritzat, segons la definició recollida per a aquest terme en la Llei 10/98, de 21 d'abril, de residus, o aprofitat per al condicionament o rebliment de buits o en altres obres, en virtut del que estableix el Decret 200/2004, d'1 d'octubre, del Consell de la Generalitat valenciana, que regula la utilització de residus inerts adequats en obres de rebliment, condicionament o amb fins de construcció, i el Reial decret 105/2008, d'1 de febrer, pel qual es regula la producció i la gestió de residus de construcció i demolició. Si això no és possible, aquest excés de terra ha de ser eliminat en un abocador controlat de residus inerts, en virtut de l'article 12.2 de la Llei de residus.  
Així mateix, cal citar que el marc normatiu regulador de la gestió de residus a la Comunitat Valenciana és la Llei 10/98, de 21 d'abril, de residus, i la Llei 10/2000, de 12 de desembre, de residus de la Comunitat Valenciana.»  
4) Amb data 19 de desembre de 2008 el Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge va emetre un informe de suficiència i adequació:  
«S'autoritza l'empresa Energías Renovables Mediterráneas, SA, per a la producció dels residus següents, sempre que la seua capacitat de generació anual siga de l'ordre de magnitud que es detalla a continuació:  
\* \* \* \* \*  
  
L'empresa consta inscrita en el Registre de Petits Productors de Residus Perillosos amb el número d'inscripció 12/14314.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els envasos de matèries primeres que els proveïdors posen en el mercat mitjançant un sistema de depòsit, devolució i retorn (SDDR) s'han d'entregar als proveïdors perquè aquests són els seus titulars. Per això l'empresa sotmesa a autorització ambiental integrada no ha de declarar-los com a residus d'envasos propis i, consegüentment, no han de reflectir-los en la taula de residus generats.  
Respecte a la producció d'envasos i residus d'envasos, cal tenir en compte que la normativa vigent en matèria d'envasos i residus d'envasos, i de manera especial el que estableixen la Llei 11/1997 i el Reial decret 782/1998, de 30 d'abril, pel qual s'aprova el reglament per al desplegament i l'execució de la llei esmentada, no queden derogats per la Llei 16/2002, per la qual cosa la concessió de l'autorització ambiental integrada no eximeix del compliment dels requisits que estableix la legislació vigent en matèria d'envasos i residus d'envasos.  
Abans de lliurar-los al gestor autoritzat, els residus perillosos han de ser emmagatzemats, envasats i etiquetats tenint en compte les especificacions que estableixen els articles 13, 14 i 15 del Reial decret 833/1988.  
En relació amb l'emmagatzematge de residus perillosos, els residus líquids s'han d'emmagatzemar de forma adequada, de manera que s'evite la mescla de residus de diferent naturalesa, i s'han d'ubicar sobre una solera impermeable, amb dispositius d'arreplega de possibles vessaments accidentals (cubetes de retenció, arquetes d'arreplega cegues, safates, etc.), i tancaments o proteccions enfront de les aigües pluvials.  
En relació amb el temps d'emmagatzematge temporal dels residus, cal fer la consideració següent:  
De conformitat amb l'article 2.j) del Reial decret 1481/2001, de 27 de desembre, pel qual es regula l'eliminació de residus mitjançant el depòsit en abocador, l'emmagatzematge de residus s'ha d'ajustar als terminis següents: "el depòsit temporal i abans de la valorització o l'eliminació de residus diferents dels perillosos durant un temps inferior a un any quan la destinació final siga l'eliminació, o de dos anys quan la destinació final siga la valorització, i també el depòsit temporal de residus perillosos durant menys de sis mesos".  
L'empresa ha de presentar el pla de prevenció i reducció de residus, d'acord amb l'article 45 de la Llei 10/2000, de 12 de desembre, de residus de la Comunitat Valenciana, que ha d'incloure com a mínim les previsions relatives als objectius de reducció i valorització de residus, indicant-hi la quantificació, les mesures previstes per a aconseguir-los i el sistema d'avaluació i control de consecució dels objectius.»  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió. S'ha presentat un certificat d'estanqueïtat de la cubeta de retenció de vessaments accidentals firmat pel tècnic competent.  
Per a la recollida de possibles fugues o vessaments accidentals de líquids, tant de residus com de matèries primeres, s'ha de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
5) Amb data 18 de juny de 2009 la Unitat d'Impacte va emetre l'informe següent:  
«Les instal·lacions eòliques de la zona 2 disposen de la declaració d'impacte ambiental dictada per la directora general de Gestió del Medi Natural en data 11 d'agost de 2004. Entre els condicionants de la declaració cal destacar els següents:  
- No es permet, com a norma general, l'obertura de nous camins, i s'han d'utilitzar camins existents.  
- S'han de restaurar els camins que s'hagen condicionat per a l'execució de l'obra, i reduir-ne l'amplària.  
- S'ha de dur a terme la restauració ambiental de les obres, incloses mesures d'integració paisatgística de les subestacions a l'entorn.  
- S'han d'instal·lar elements salvaocells i de protecció de l'avifauna en tota la línia elèctrica d'evacuació. S'han d'instal·lar tires de "X" de neopré de 35 × 5 cm, subjectes amb una mordassa d'elastòmer amb cinta luminiscent.  
- L'àmbit del pla especial del parc eòlic ha d'excloure, en tot cas, la superfície inclosa al perímetre de protecció de jaciments arqueològics o determinada per l'òrgan competent després de la corresponent prospecció arqueològica.  
- La reubicació dels aerogeneradors i de les subestacions s'ha de fer sempre dins de l'àmbit del pla especial, d'acord amb els criteris de delimitació que es marquen en l'apartat 4 del punt segon de la resolució.  
En data 11 de setembre de 2007 l'empresa Energías Renovables Mediterráneas, SA (Renomar) va presentar a la Direcció Territorial de Castelló de la Conselleria de Medi Ambient, Aigua, Urbanisme i Habitatge dues còpies del Projecte de revegetació i manteniment del parc la Mola de la Todolella.   
En data 28 d'octubre de 2008 es va rebre nova documentació, en contestació al requeriment de data 25 de setembre de 2008, en la qual s'aporta el plànol detallat de l'emplaçament del parc eòlic (alineació A3) on es reflecteix la ubicació exacta dels aerogeneradors respecte al límit administratiu de la província de Terol.  
En data 16 de juny de 2009 es va aportar nova documentació, en resposta al requeriment de 6 de maig de 2009, en la qual es grafien correctament en el plànol els aerogeneradors de l'alineació 2, al nord de la ST la Mola de la Todolella.  
Per tot el que s'ha exposat anteriorment i vista la documentació citada, es considera favorable el projecte presentat, tot i que, per a una correcta integració ambiental de la instal·lació i en compliment del pla especial i dels condicionants de la declaració d'impacte ambiental (DIA), s'han d'executar les mesures correctores següents:  
- S'ha de condicionar de manera efectiva el ferm de les pistes d'accés executades, i s'han de fer cunetes i passos d'aigua, de manera que s'evite la formació de processos erosius de solc. El deteriorament del ferm per l'erosió de les aigües d'escorrentia és més significatiu als trams de pista entre els aerogeneradors A5.2 - A6.1, A3.3 - A3.5, A1.2 - A1.3 i A2.4 - A2.5.  
- El talús del desmunt de 100 m de longitud que es va fer per a la construcció del camí al nord de l'aerogenerador A4.5 requereix una restauració efectiva, per la qual cosa es proposa que es faça una aportació de material a la base del talús i la revegetació posterior. De la mateixa manera cal actuar en el desmunt del tram de camí entre els aerogeneradors A1.1 - A1.2.  
- El talús de terraplé que es va fer per a la construcció del camí entre els aerogeneradors A4.2 - A4.1 requereix una restauració efectiva, per la qual cosa es proposa que es faça una aportació de terra vegetal, instal·lació de manta orgànica i hidrosembra.   
- S'ha de fer una revegetació efectiva dels talussos de terraplé de la plataforma en els aerogeneradors A6.1, A6.2, A6.3, A6.5, A6.6, A4.5, A4.3, A4.2, A3.3, A3.4, A1.2 i A1.4. Es recomana rebaixar el pendent dels talussos abans de la revegetació.  
L'execució d'aquestes mesures correctores es considera necessària en compliment de la declaració d'impacte ambiental (DIA), sense perjudici de l'execució del Projecte de revegetació i manteniment del parc eòlic la Mola de la Todolella presentat per l'empresa promotora de l'activitat.»  
Com ja s'ha dit, la mercantil Renomar, durant el tràmit d'audiència, ha presentat, amb data 30 de juny de 2009, un escrit d'al·legacions en el qual indica textualment:   
«1. Que, amb data 11 de maig de 2007, es van presentar, davant la Conselleria de Medi Ambient, Aigua, Urbanisme i Habitatge, els projectes de revegetació corresponents a la zona 2 del Pla eòlic de la Comunitat Valenciana, que inclou, entre altres, el parc eòlic de la Mola de la Todolella. Aquests projectes de revegetació van ser aprovats per la Conselleria de Medi Ambient, que va designar una sèrie d'instructors que van ser els que van supervisar la correcta execució de les obres.»  
6) El tècnic de control integrat de la contaminació de la Comissió Territorial d'Anàlisi Ambiental Integrada de Castelló el dia 5 de juny de 2009 va emetre l'informe següent en què qualificava l'activitat:  
«Qualificació atenent les característiques intrínseques:  
Molesta índex baix 2  
Insalubre índex baix 1  
Nociva índex baix 1  
Perillosa índex baix 2  
Cadascuna de les unitats aerogeneradores ha d'estar proveïda efectivament de la instal·lació fixa corresponent per a l'extinció automàtica d'incendis.  
Ha de disposar de senyalització que advertisca del risc de despreniment de gel dels aerogeneradors a les zones que hi estan sotmeses.  
A aquest efecte, es recomana el tractament superficial antiadherent a les zones susceptibles d'acumular-se i la utilització de sensors de vibració amb la sensibilitat i la implementació necessàries per a detenir el funcionament dels aerogeneradors en els quals se supere el límit de seguretat a causa de la descompensació generada per l'acumulació.»  
Tercer. La instal·lació disposa de llicència d'activitat, i també d'obertura i funcionament dels ajuntaments de Todolella i Olocau del Rey, de data 7 de maig i 29 de novembre de 2007, respectivament, d'acord amb la llei de la Generalitat valenciana 3/1989, de 2 de maig, d'activitats qualificades. De conformitat amb el punt segon de la disposició transitòria primera de la LPCQA, les instal·lacions existents en les quals s'exercisca alguna de les activitats compreses en l'annex II han de tenir l'autorització ambiental integrada en el termini de tres anys des de l'entrada en vigor d'aquesta llei.  
Així mateix, la instal·lació de referència està inclosa en l'epígraf 3.3 de l'annex II de la LPCQA, instal·lacions per a la utilització de la força del vent per a la producció d'energia (parcs eòlics), que tinguen 50 o més aerogeneradors o que estiguen a menys de dos quilòmetres d'un altre parc eòlic, ja que es tracta d'un parc que està a menys de dos quilòmetres d'un altre.  
Quart. L'expedient s'ha tramitat d'acord amb el que preveuen els articles 25 i següents de la LPCQA, desplegada pel Decret 127/2006, de 15 de setembre, del Consell de la Generalitat valenciana.  
Cinqué. L'òrgan competent per a elaborar la proposta de resolució dels expedients objecte d'autorització ambiental integrada de l'annex II és la Comissió Territorial d'Anàlisi Ambiental Integrada, d'acord amb el que estableix l'article 15 de la Llei 2/2006.  
Sisé. L'òrgan competent per a atorgar l'autorització ambiental integrada, quan es tracte d'instal·lacions en què s'exercisquen activitats de l'annex II, és la Direcció Territorial de la Conselleria de Medi Ambient, Aigua, Urbanisme i Habitatge, d'acord amb l'article 24 de la LPCQA i el Decret 7/2007, de 28 de juny, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
Seté. Si entrem en el fons de l'assumpte, d'acord amb el que estableixen l'article 39 de la LPCQA i l'article 38 del Decret 127/2006, de 15 de setembre, del Consell de la Generalitat valenciana, que la desplega, els requisits que ha de complir la mercantil Renomar per a la concessió de l'autorització ambiental integrada són els següents:  
1.a) Els valors límit d'emissió.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.b) Les condicions que garantisquen, si escau, la protecció del sòl i de les aigües subterrànies.  
En aquest punt, s'ha de complir el que indica l'informe emés pel Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge.  
1.c) Les prescripcions, procediments i mètodes relatius a la producció i gestió de residus, quan corresponga.  
Cal complir el que indica l'informe del Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, i els condicionants ja descrits.  
1.d) Els sistemes de tractament i control d'emissions, amb especificació del règim d'explotació i de la metodologia de mesurament, la freqüència, el procediment d'avaluació dels mesuraments i l'obligació de comunicar, amb la periodicitat que es determine, a l'òrgan que haja concedit l'autorització, les dades necessàries per a comprovar el compliment del contingut d'aquesta autorització.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.e) L'establiment, si escau, de condicions i prescripcions per a minimitzar la contaminació transfronterera.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.f) Les mesures relatives a les condicions d'explotació en situacions diferents de les normals que poden afectar el medi ambient, com ara fugues, fallades de funcionament, parades temporals o el tancament definitiu.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.g) Les condicions resultants dels informes vinculants emesos en el procediment.  
En aquest apartat caldrà ajustar-se al que indiquen en el seu informe:  
- Ajuntament de Todolella.  
- Unitat d'Impacte de la Direcció Territorial de Castelló de la Conselleria de Medi Ambient, Aigua, Urbanisme i Habitatge.  
Respecte a aquest últim informe, és el degut compliment dels projectes de restauració i revegetació, en tràmit, els que han de complir les determinacions que estableix la declaració d'impacte ambiental de data 11 d'agost de 2004.  
1.h) La qualificació de l'activitat i també, si escau, les mesures correctores que cal imposar per a garantir l'eficàcia i el grau de seguretat dels sistemes correctors proposats, i els aspectes ambientals que establisca en el seu informe l'ajuntament on s'ubique la instal·lació en l'àmbit de les seues competències.  
El tècnic de control integrat de la contaminació de la Comissió Territorial d'Anàlisi Ambiental Integrada ha emés un informe en què qualifica l'activitat, el qual ja s'ha ressenyat més amunt.  
1.i) El termini perquè l'interessat presente els certificats a què es refereix l'article 68.2 del decret.  
En relació amb el certificat d'adequació del projecte i la seua ampliació, el titular ha de donar compte de l'adaptació i les ampliacions de l'activitat i de les instal·lacions al Servei Territorial de Medi Ambient a l'efecte del reconeixement corresponent, i ha de presentar prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat, amb els condicionants o les seues reformes posteriors també autoritzades, i que s'han efectuat tots els controls, els mesuraments, les anàlisis i les comprovacions, amb resultat satisfactori, que es determinen en el projecte, les seues reformes o en les normatives que li siguen aplicables, com també aquells altres certificats previstos en les disposicions que s'hi hagen integrat.  
D'acord amb el que estableix l'article 68.2.c) del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental, l'autorització d'inici d'activitat queda condicionada a l'obtenció de l'informe i el certificat emés per una entitat col·laboradora en matèria de qualitat ambiental (ECMQA) degudament registrada en la lletra g) del registre d'aquestes entitats, tal com estableix el Decret 29/2007, de 9 de març, del Consell, pel qual es modifica el Decret 229/2004, de 15 d'octubre, del Consell, pel qual s'estableixen les entitats col·laboradores en matèria de qualitat ambiental.  
1.j) Qualsevol altra mesura que establisca la normativa sectorial aplicable.  
L'empresa consta inscrita en el Registre de Petits Productors de Residus Perillosos de la Comunitat Valenciana.  
S'han d'aplicar totes les mesures necessàries perquè quede garantida la protecció del medi ambient i la salut de les persones davant qualsevol situació fora de la normalitat pel que fa al funcionament de les instal·lacions.  
En el cas que es produïsca algun vessament de matèries primeres o productes durant les operacions amb lubricants i residus tòxics i perillosos durant les operacions de manteniment, aquest s'ha d'arreplegar i gestionar externament mitjançant un gestor autoritzat.  
Així mateix, quan es determine el cessament d'alguna de les unitats, caldrà desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
L'activitat i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
L'activitat i les seues instal·lacions s'han d'ajustar a les condicions indicades en les resolucions dictades en els expedients tramitats a instàncies d'Energías Renovables Mediterráneas, SA (Renomar), per a l'ocupació i realització d'actuacions en vies pecuàries i forest d'utilitat pública.  
En el control inicial s'ha de comprovar que s'han aplicat les mesures que preveu el projecte i els condicionaments establits.  
L'autorització ambiental integrada s'ha de renovar, en els aspectes ambientals, en el termini màxim de vuit anys, llevat que abans d'aquest termini es produïsquen modificacions substancials que obliguen a tramitar una nova autorització.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 2/2006, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció Territorial de Medi Ambient, Aigua, Urbanisme i Habitatge qualsevol modificació, substancial o no, que es propose fer a la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica i impacte ambiental, com també qualsevol altra que puga dictar l'administració en l'exercici de l'activitat en matèria de protecció ambiental.  
Vuité. Vista la proposta de la Comissió Territorial d'Anàlisi Ambiental Integrada, reunida en la sessió ordinària de data 1 de juliol de 2009, s'adopta aquesta resolució:  
Concedir a Energías Renovables Mediterráneas, SA, l'autorització ambiental integrada per a la instal·lació d'un parc eòlic, referent al projecte Autorització ambiental integrada la Mola de la Todolella (zona eòlica número 2), d'agost de 2008, subscrit per José Luis Fabra Salom, la qual queda inscrita en el Registre General d'Instal·lacions AAI de la Comunitat Valenciana amb el número 409-09/AAI/CV, condicionada al compliment dels requisits descrits anteriorment en les consideracions d'aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant el director general per al Canvi Climàtic de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Castelló de la Plana, 2 de juliol de 2009.- El director territorial: Jorge Traver de Juan.